<classify> MOSCOW, URUSI URUSI imekana kuiomba msamaha Korea Kusini kutokana na ndege zake kudaiwa kuingia katika anga lake, huku mazoezi ya ndege za kivita kutoka katika mataifa manne yakielezwa kuendelea eneo hilo. Ndege hizo zikiwemo za Urusi na China zinafanya mazoezikatika visiwa vyenye mgogoro vya DokdoTakeshima ambavyo vinagombaniwa na KoreaKusini na Japan. Awali Ofisi ya Rais ya Korea Kusini ilitoa taarifa ikielezakuwa Urusi ilieleza kusikitishwa na tukio hilo na hivyo kuomba msamaha. Ofisi hiyo ya rais ya Korea Kusini ilieleza kuwa Urusiilisema sababu ya tukio hilo ni tatizo la kiufundi. Msemaji wa Ofisi hiyo ya rais, Yoon Do Han aliwaambiawaandishi wa habari kuwa Urusi kupitiajeshi imesema wizara yake ya ulinzi itaanzisha uchunguzi mara moja na itachukuahatua zinazostahili. Hata hivyo Urusi jana ilikana kutoa ujumbe huo ikisisitiza kuwa haikuingia katika anga la taifa jingine nazaidi ilieleza kuwa kuna mengi kuhusu hilo na Korea Kusini bado haijajibu ukweli. Tumeona tamko kwenye vyombo vya habari vya KoreaKusini vikikariri maneno yanayodaiwa kuzungumzwa na mwakilishi wetu wa ubaloziwa kijeshi, Msemaji wa Ubalozi wa Urusi nchini Korea Kusini alisema. Tunafuatilia kwa makini matamko haya, na katika hilitunaweza kujisemea wenyewe kwamba kuna mengi ndani yao ambayo hayalingani na halihalisi na kile ilichozungumza. Wizara ya Ulinzi ya Urusi ilisisitiza kuwa ndege zake na zile za China zilipiga doria yaangani kwa pamoja kwa mara ya kwanza. Tukio hilo lilizilazimisha ndege za Korea Kusini kurusha takribanirisasi 400 za onyo na milipuko 20 karibu na ndege ya kijasusi ya Urusi iliyokuwa ikiruka karibu na visiwa hivyovyenye mgogoro vilivyoko katika bahari ya Japan inayojulikana pia kama Bahariya Mashariki. Tukio hilo ambalo lilianza Jumanne, Japan nayo ilijibu kwakurusha mabomu. Wakati huo huo China imetetea zoezi hilo la doria yapamoja ya anga kwa mara ya kwanza katiyake na Urusi . Msemaji wa Wizara ya Ulinzi wa China, Wu Qian aliwaambia waandishi wa habari kuwa wanafuatataratibu na sheria za kimataifa na hawakuingia katika anga la nchi nyingine. Korea Kusini inasema doria hiyo ilifanyika bila ilani jambolililosababisha kutoa onyo kwa kufyatua risasi kupitia ndege zake za kivita. Jeshi la Korea Kusini lilisema jumla ya ndege tatu za Urusina mbili za jeshi la China ziliingia katika anga lake la kijeshi Korea AirDefence Identification Zone KADIZ Jumanne asubuhi. Miongoni mwa ndege hizo ni ile ya A-50 ya kijasusi ya Urusi ambayo iliingia kinyumekatika eneo lake mara mbili kabla ya kuondoka.  <topic>: KIMATAIFA 